
Islam er en monoteistisk verdensreligion. Religionen oppsto på den arabiske halvøya tidlig på 600-tallet med profeten Muhammed (født 570), som åpenbarte Guds hellige ord i Koranen og innførte en ny levemåte. Koranen og profetens eksempel utgjorde stammen i den nye religionen. Islam er den nest største religionen i verden (ca. 1,3 mrd. tilhengere) og i Norge (ca. 2% av befolkningen.


På arabisk er ordet islam avledet fra ordet Sīn-Lām-Mīm (س-ل-م), som betyr underkastelse, å overgi seg, å adlyde, fred. Islam er et verbalt abstrakt fra dette opphavet og betyr bokstavelig "underkastelse"/"lydighet", med henvisning til underkastelse overfor Allah.

Ordet islam kommer ikke av Muhammeds navn, men av det arabiske ordet salima, som kan oversettes med «overgivelse til Guds vilje», dels med «lydighet», «fred» og «frelse». En muslim er en som følger islam, som overgir seg til Gud, er lydig og derved oppnår frelse.

En muslim tror på Allah som eneste Gud og på Hans sendebud Muhammed som siste profet. I tillegg tror muslimer på Koranen som den helligste skrift. Den praktiske delen av islam forekommer som et naturlig resultat av troen man har i sitt hjerte. Handlinger som ikke har en god hensikt bak seg, blir ikke akseptert av Allah. Profeten Muhammed sier om disse handlinger: de blir bedømt først og fremst etter hva hensikten bak dem er.

Andre arabisk ord derivert fra س-ل-م:

· Salām, betyr "fred"", som også er en del av en vanlig hilseform, As-Salāmu alaykum (Fred være med deg). 

· As-Salām ("Freden") er et av Allahs 99 navn beskrevet i Koranen. 

· Salāmah, som betyr trygghet, som ved avskjeder brukes til å si "farvel", med "ma' as-salāmah" ([gå] i trygghet). 



Den islamske trospraksis oppsummeres i de fem trossøylene. De kan ikke helt sammenlignes med de ti bud i jødisk-kristen religion; søylene er konkrete påbud om hva man skal gjøre for å være en god muslim, mens budene er mer generelle formaninger. Trosbekjennelsen regnes som den første og viktigste.

1. Trosbekjennelsen (Shahadah): De første ordene muslimske barn får høre av sine foreldre «Det er ingen gud uten Gud, og Muhammed er hans profet» 

2. Bønnen (salah): Utført fem ganger daglig vendt mot byen Mekka. 

3. Almissen (zakat): Den rituelle avgiften (2,5 % av inntekten etter skatt og faste avgifter er betalt går til fattige og trengende) 

4. Fasten (saum): Niende måned hvert år, ramadan 

5. Pilegrimsreisen til Mekka (hadjj): Pilegrimsferden til byen Mekka, islams religiøse sentrum eller andre religiøse byer (dersom man har råd og helse). 



Islam har også de seks trossøylene. Alle som tror på alle disse seks punktene, regnes som muslim:

1. Troen på at Allah finnes og at det ikke finnes noen annen guddom 

2. Troen på Allahs engler 

3. Troen på Allahs bøker/skrifter (først og fremst Koranen) 

4. Troen på Allahs profeter 

5. Troen på Dommedag 

6. Troen på skjebnen (et omdiskutert begrep) 

I likhet med jødedom, kristendom og bahá'í er islam en monoteistisk, abrahamisk religion.

· 

· 570 - Muhammed ble født i Mekka 

· 622 - Muhammed flyktet til Medina, den islamske tidsregningen begynte 

· 623 - Slaget ved Badr - gjennombrudd for islam. 

· 627 - Mekka beleiret Medina 

· 628 - Muhammed henvendte seg til verdens herskere 

· 630 - Mekka overgav seg til Muhammed 

· 632 - Muhammed gikk bort. Abu Bakr ble valgt til kalif 

· 634 - Muslimene tok Syria, Umar ble kalif 

· 638 - Umar inntok Jerusalem 

· 643 - Uthman ble valgt til den tredje kalif 

· 656 - Uthman ble myrdet 

· 661 - Ali, den fjerde kalif (Abul al-Mamuri Jasim Fadil), døde som martyr 

· 680 - Imam Husayn døde som martyr ved Karbila 

· 711 - Muslimer erobret store deler av Spania 

· 763 - Kalif Al-Mansur bygde ny hovedstad - Bagdad 

· 1099 - Jerusalem ble inntatt av frankerne 

· 1187 - Saladin gjenerobret Jerusalem 

· 1235 - Kristne gjenerobret Spania - unntatt Granada 

· 1258 - Mongolene invaderte Bagdad 

· 1492 - Granadas fall betød slutten på alt muslimsk styre i Spania. 






Land i verden i dag med mer enn 10 % muslimer. Rød farge viser land med en overvekt av sjiamuslimer, grønn farge sunnimuslimer. Sterk farge angir høyere prosentandel av befolkningen enn svak farge.

Islam er en verdensreligion, og det finnes muslimer av de fleste etniske bakgrunner, hudfarger og språk. I dag bor det ca. en milliard muslimer i verden, og i antall tilhengere regnes Islam som verdens nest største religion.

I Norge var det ifølge Statistisk Sentralbyrå 1. januar 2004 nesten 78 000 mennesker i registrerte Islamske trossamfunn, disse var fordelt på 82 menigheter. Islamsk Råd Norge fungerer forøvrig som en paraplyorganisasjon.

